Neuvoston asetus (ETY) N:o 490/86, annettu 25 päivänä helmikuuta 1986, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta Espanjan ja Portugalin liittymisen johdosta



Virallinen lehti nro L 054 , 01/03/1986 s. 0022 - 0024

Suomenk. erityispainos Alue 3 Nide 20 s. 0123

Ruotsink. erityispainos Alue 3 Nide 20 s. 0123



NEUVOSTON ASETUS (ETY) N:o 490/86, annettu 25 päivänä helmikuuta 1986, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta Espanjan ja Portugalin liittymisen johdosta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 396 artiklan, ottaa huomioon komission ehdotuksen, sekä katsoo, että edellä mainittujen valtioiden liittymisen johdosta olisi mukautettava asetus (ETY) N:o 357/79(), sellaisena kuin se on viimeksi muutettuna asetuksella (ETY) N:o 3768/85(), tämän mukautuksen yhteydessä olisi määriteltävä uusissa jäsenvaltioissa tehtävien ensimmäisten tutkimusten ajankohdat, jotta saadaan mahdollisimman nopeasti käyttöön viinimarkkinoiden tilan arvioimiseksi tarvittavat tiedot, on suotavaa säätää yhteisön osallistumisesta kustannuksiin, jotka aiheutuvat uusille jäsenille asetuksessa (ETY) N:o 357/79 säädetystä ensimmäisestä perustutkimuksesta, viinimarkkinoiden tilanteen arvioimiseksi mainitussa asetuksessa säädettyjen välitutkimusten tulosten olisi oltava uusien jäsenvaltioiden käytettävissä, ja Espanjan kuningaskunta on liittymisneuvotteluissa sitoutunut tekemään ensimmäisen perustutkimuksen liittymisvuotta seuraavana vuonna; Portugalin tasavalta tekee viininviljelyä koskevan tutkimuksen vuonna 1987 ja ensimmäisen perustutkimuksen vuonna 1989, ON ANTANUT TÄMÄN ASETUKSEN: 1 artikla Muutetaan asetus (ETY) N:o 357/79 seuraavasti: 1) Lisätään seuraava artikla: "1 b artikla Espanjan kuningaskunnan on tehtävä ensimmäinen perustutkimus vuonna 1987 tämän asetuksen mukaisesti. Tämä tutkimus koskee tilannetta viinivuoden 1986/1987 raivausten ja istutusten jälkeen. Portugalin tasavallan on tehtävä ensimmäinen perustutkimus vuonna 1989. Tämä tutkimus koskee tilannetta viinivuoden 1988/1989 raivausten ja istutusten jälkeen." 2) Korvataan 4 artiklan 3 kohta seuraavasti:"3. Edellä 2 kohdassa, 2 artiklan 2 kohdan B alakohdassa ja 3 kohdan A alakohdassa sekä 3 artiklan 3 kohdassa tarkoitetut maantieteelliset yksiköt ovat: - Saksan liittotasavallan osalta määritetyillä alueilla tuotettuja laatuviinejä koskevista erityisistä säännöksistä 5 päivänä helmikuuta 1979 annetun neuvoston asetuksen (ETY) N:o 338/79(1), sellaisena kuin se on viimeksi muutettuna asetuksella (ETY) N:o 3687/84(2), 3 artiklan mukaisesti määritellyt viinialueet, - Kreikan osalta liitteessä tarkoitetut viinialueet, - Espanjan osalta liitteessä tarkoitetut alueet, - Ranskan osalta liitteessä tarkoitetut departementit tai departementtien ryhmät, - Italian osalta maakunnat, - Portugalin osalta liitteessä tarkoitetut alueet, - muiden kyseisten jäsenvaltioiden osalta koko niiden kansallinen alue. (1) EYVL N:o L 54, 5.3.1979, s. 48 (2) EYVL N:o L 341, 29.12.1984, s. 5"3) Lisätään 5 artiklan 4 kohtaan seuraava alakohta:"Espanjan kuningaskunnan on toimitettava tämä yksityiskohtainen kuvaus 30 päivään kesäkuuta 1987 mennessä ja Portugalin tasavallan 30 päivään kesäkuuta 1990 mennessä." 4) Korvataan 6 artiklan 1, 5 ja 6 kohta seuraavasti:"1. Asianomaisten jäsenvaltioiden on ilmoitettava komissiolle jokaisen viinivuoden osalta keskimääräiset hehtaarisadot hehtolitroina rypälemehua tai viiniä tai desitonneina rypäleitä, jotka on saatu niiltä viininviljelyaloilta, joilla viljellään viininvalmistukseen käytettäviä rypälelajikkeita, eriteltyinä 2 kohdassa tarkoitettujen satoluokkien mukaan. Nämä tiedot on toimitettava Saksan, Ranskan ja Luxemburgin osalta alkaen viinivuodesta 1979/1980, Italian ja Kreikan osalta alkaen viinivuodesta 1982/1983, Espanjan osalta alkaen viinivuodesta 1987/1988 ja Portugalin osalta alkaen viinivuodesta 1989/1990." "5. Asianomaisten jäsenvaltioiden on ilmoitettava komissiolle jokaisen viinivuoden osalta, eriteltyinä maantieteellisen yksikön mukaan, arviot niiden viinirypäleiden, rypälemehun tai viinien keskimääräisestä luonnollisesta alkoholipitoisuudesta tilavuusyksikköä kohti joko tilavuusprosentteina tai Oechsle-asteena, jotka on saatu aloilta, joilla viljellään viininvalmistukseen käytettäviä rypälelajikkeita, jotka on tarkoitettu seuraavien viinien tuotantoon: - tma-laatuviinit, - muut viinit: - mukaan lukien viinit, jotka on käytettävä tiettyjen juotavaksi tarkoitettujen, alkuperänimityksin varustettujen alkoholijuomien valmistukseen. Nämä tiedot on toimitettava Saksan, Ranskan ja Luxemburgin osalta alkaen viinivuodesta 1979/1980, Italian ja Kreikan osalta alkaen viinivuodesta 1982/1983, Espanjan osalta alkaen viinivuodesta 1987/1988 ja Portugalin osalta alkaen viinivuodesta 1989/1990. 6. Edellä 1 ja 5 kohdassa tarkoitetut vuosittain ilmoitettavat tiedot on toimitettava kutakin viinivuotta seuraavan huhtikuun 1 päivään mennessä. Edellä 2 kohdassa tarkoitettuja satoluokkia koskevat tiedot on toimitettava 4 artiklan 1 kohdassa säädetyssä määräajassa. Edellä 3 kohdassa tarkoitetut keskimääräisten hehtaarisatojen kehitystä koskevat arviot on toimitettava: - Saksan, Ranskan ja Luxemburgin osalta ensimmäisen kerran 1 päivään lokakuuta 1981 mennessä, Italian ja Kreikan osalta 1 päivään lokakuuta 1984 mennessä sekä Espanjan ja Portugalin osalta 1 päivään lokakuuta 1991 mennessä, - sen jälkeen joka viides vuosi huhtikuun 1 päivään mennessä, lukuun ottamatta Italiaa ja Kreikkaa koskevaa toista arviota, joka on toimitettava kahden vuoden kuluttua." 5) Korvataan 9 artikla seuraavasti:"9 artikla Yhteisö kattaa Saksan, Ranskan ja Luxemburgin osalta viinivuoden 1978/1979, Italian ja Kreikan osalta viinivuoden 1981/1982, Espanjan osalta viinivuoden 1986/1987 ja Portugalin osalta viinivuoden 1988/1989 jälkeistä tilannetta koskevan perustutkimuksen kustannukset vahvistettavalla kiinteällä summalla." 6) Lisätään liitteeseen seuraava luettelo:"Luettelo 4 artiklan 3 kohdassa tarkoitetuista maantieteellisistä yksiköistä: ESPANJA 1. Galicia 2. Principado de Asturias 3. Cantabria 4. País Vasco A (provincia de Álava) 5. País Vasco B (provincias de Guipúzcoa y Vizcaya) 6. Navarra 7. La Rioja 8. Aragón A (provincia de Zaragoza) 9. Aragón B (provincias de Huesca y Teruel) 10. Cataluña A (provincia de Barcelona) 11. Cataluña B (provincia de Tarragona) 12. Cataluña C (provincias de Gerona y Lérida) 13. Baleares 14. Castilla-León A (provincia de Burgos) 15. Castilla-León B (provincia de León) 16. Castilla-León C (provincia de Valladolid) 17. Castilla-León D (provincia de Zamora) 18. Castilla-León E (provincias de Ávila, Palencia, Sal4manca, Segovia y Soria) 19. Madrid 20. Castilla-La Mancha A (provincia de Albacete) 21. Castilla-La Mancha B (provincia de Ciudad Real) 22. Castilla-La Mancha C (provincia de Cuenca) 23. Castilla-La Mancha D (provincia de Guadalajara) 24. Castilla-La Mancha E (provincia de Toledo) 25. C. Valenciana A (provincia de Alicante) 26. C. Valenciana B (provincia de Castellón) 27. C. Valenciana C (provincia de Valencia) 28. Región de Murcia 29. Extremadura A (provincia de Badajoz) 30. Extremadura B (provincia de Cáceres) 31. Andalucía A (provincia de Cádiz) 32. Andalucía B (provincia de Córdoba) 33. Andalucía C (provincia de Huelva) 34. Andalucía D (provincia de Málaga) 35. Andalucía E (provincias de Almería, Granada, Jaén y Sevilla) 36. Canarias PORTUGALI 1. Entre Douro e Minho 2. Trás-os-Montes 3. Beira Litoral 4. Beira Interior 5. Ribatejo e Oeste 6. Alentejo 7. Algarve 8. R. A. Açores 9. R. A. Madeira." 2 artikla Tämä asetus tulee voimaan 1 päivänä maaliskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1986. Neuvoston puolesta Puheenjohtaja G. BRAKS () EYVL N:o L 54, 5.3.1979, s. 124 () EYVL N:o L 362, 31.12.1985, s. 8